Ouranopolises.  On õhtune aeg ja kõik kreeklased on restoranides. Meie ka. Aga lapsed ei malda ju kell 11 õhtul pikalt laua taga olla! Nii viisin mina nad paar  sammu eemale jäätisepoodi. Nii olid kõik rahul.    Jäätise oli lastele selle reisi A ja O. Esimese laksu said nad kohe Prahas, Alo sõi vaarikasorbeed ja sellest alates tellis ta endale alati "punast jäätist". Iida valis aga alati kõige tehislikumat värvi tuutusid: sinine pruuniga oli ta lemmik.    I & A õppisid reisil korralikult jäätist sööma. Kui esimesed korrad olid mõlemal lapsel riided tilku täis (söö ise 30 kraadiga jäätist...), siis reisi lõpus jäid mõlemad täiesti puhtaks. Iida  aitas Alo tema tilkadega ja andis talle kenasti oma jäätist vastu. Jäätisevahetus! Ja jälle olid kõik rahul.